നരെയ്ന് നായാട്ട് അബുദാബി: ഐപിഎല് ട്വന്റി20 ക്രിക്കറ്റ് പ്ലേ ഓഫിലെ എലിമിനേറ്റര് പോരാട്ടത്തില് റോയല് ചലഞ്ചേഴ്സ് ബംഗളൂരുവിനെ നാല് വിക്കറ്റിനു കീഴടക്കി കോല്ക്കത്ത നൈറ്റ് റൈഡേഴ്സ് ക്വാളിഫയര് രണ്ട് പോരാട്ടത്തിന് യോഗ്യത സ്വന്തമാക്കി. ആദ്യം ബാറ്റ് ചെയ്ത റോയല് ചലഞ്ചേഴ്സ് ബംഗളൂരു 20 ഓവറില് ഏഴ് വിക്കറ്റ് നഷ്ടത്തില് 138ല് ഒതുങ്ങി. കോല്ക്കത്ത 19.4 ഓവറില് ആറ് വിക്കറ്റ് നഷ്ടത്തില് 139 റണ്സ് എടുത്ത് ജയിച്ചു. നാളെ നടക്കുന്ന ക്വാളിഫയര് രണ്ട് പോരാട്ടത്തില് കോല്ക്കത്ത ഡല്ഹിയെ നേരിടും. പന്ത് കൊണ്ടും നാല് ഓവറില് 21 റണ്സ് വഴങ്ങി നാല് വിക്കറ്റ് ബാറ്റ് കൊണ്ടും 15 പന്തില് മൂന്ന് സിക്സ് ഉള്പ്പെടെ 26 റണ്സ് മിന്നും പ്രകടനം കാഴ്ചവച്ച സുനില് നരെയ്നാണ് കോല്ക്കത്തയുടെ വിജയശില്പ്പി. വിരാട് കോഹ്ലി 39, ശിഖര് ഭരത് 9, ഗ്ലെന് മാക്സ്വെല് 15, എബി ഡിവില്യേഴ്സ് 11 എന്നിവരുടെ വിക്കറ്റാണ് നരെയ്ന് സ്വന്തമാക്കിയത്. നൈറ്റ് റൈഡേഴ്സിനായി ശുഭ്മാന് ഗില് 29, വെങ്കിടേഷ് അയ്യര് 26, നിതീഷ് റാണ 23 എന്നിവര് തിളങ്ങി. ആര്സിബി ക്യാപ്റ്റനായി കോഹ്ലിയുടെ അവസാന മത്സരമായിരുന്നു.